钦定古今图书集成/明伦汇编/官常典/第771卷 > 册府元龟 > 《威严》
## 钦定古今图书集成/明伦汇编/官常典/第771卷 > 册府元龟 > 《威严》

《书》曰：“威克厥爱允济故子产有言唯有德者能以宽
服人其次莫如猛”夫火之烈民望而畏之故鲜死焉
斯威严之谓也。由汉以来长人之吏以武健彊御而
著称者盖有之矣。莫不因其天姿之峻厉乘其民风
之豪横由是惩习俗之弊严其约束去害群之恶正
其典刑奸吏震悚群盗屏去风化肃于境内威声动
于邻壤，人用胥畏，吏不敢欺，此其所以为能也。若夫
山甫之不“吐刚茹柔而德举”，仲尼谓“以宽济猛而致
和”，亦何必厉气作威，然后臻夫治者已。